Προεδρική εκλογή των Ηνωμένων Πολιτειών 2016

Οι προεδρικές εκλογές των Ηνωμένων Πολιτειών 2016 (αγγλικά: 2016 United States presidential election) ήταν οι 58ες ανά τετραετία προεδρικές εκλογές, οι οποίες διεξήχθησαν, ανά την επικράτεια των Ηνωμένων Πολιτειών Αμερικής, την Τρίτη, 8 Νοεμβρίου 2016. Οι ψηφοφόροι στις εκλογές αυτές επέλεξαν εκλέκτορες, οι οποίοι με τη σειρά τους διάλεξαν μέσω της ψήφου τους για το νέο Πρόεδρο και το νέο Αντιπρόεδρο των Ηνωμένων Πολιτειών. Ο πρόεδρος Μπαράκ Ομπάμα δεν μπορoύσε να είναι εκ νέου υποψήφιος λόγω του ορίου θητειών που προβλέπεται από την 22α τροπολογία του Συντάγματος των Ηνωμένων Πολιτειών.Υποψήφιος του Ρεπουμπλικανικού Κόμματος για την προεδρία, ήταν ο δισεκατομμυριούχος επιχειρηματίας και τηλεοπτική προσωπικότητα, Ντόναλντ Τραμπ. Συνυποψήφιος του Τραμπ και υποψήφιος του για την αντιπροεδρία, ήταν ο 50ος Κυβερνήτης της Ιντιάνα, Μάικ Πενς. Υποψήφια του Δημοκρατικού Κόμματος για την προεδρία, ήταν η πρώην Υπουργός Εξωτερικών και πρώην Πρώτη Κυρία των Ηνωμένων Πολιτειών, Χίλαρι Κλίντον. Η Κλίντον, ήταν η πρώτη γυναίκα υποψήφια ενός εκ των δύο μεγάλων κομμάτων των Ηνωμένων Πολιτειών. Συνυποψήφιος της Κλίντον και υποψήφιος για την αντιπροεδρία, ήταν ο Γερουσιαστής των Ηνωμένων Πολιτειών για την πολιτεία της Βιρτζίνια, Τιμ Κέιν. Νικητής των προεδρικών εκλογών του 2016 και επόμενος (45ος) Πρόεδρος των Ηνωμένων Πολιτειών, αναδείχθηκε ο υποψήφιος των Ρεπουμπλικανών, Ντόναλντ Τραμπ, συγκεντρώνοντας 306* εκλεκτορικές ψήφους, έναντι 232* εκλεκτορικών ψήφων, της υποψηφίας των Δημοκρατικών, Χίλαρι Κλίντον. Οι προεδρικές εκλογές του 2016, ήταν μία από τις 6 συνολικά προεδρικές εκλογές στην ιστορία των ΗΠΑ, όπου ο νικητής των εκλογών, έχασε την εθνική λαϊκή ψήφο. Ο Τραμπ, έλαβε το 46,1% (62.984.828 ψήφους), ενώ η Κλίντον, έλαβε το 48,2% (65.853.514 ψήφους). Η εκλογή του Ντόναλντ Τραμπ στην προεδρία των Ηνωμένων Πολιτειών, σηματοδότησε την επιστροφή των Ρεπουμπλικανών στον Λευκό Οίκο, ύστερα από την 8ετη διακυβέρνηση του Δημοκρατικού προέδρου Μπαράκ Ομπάμα. Οι Ντόναλντ Τραμπ και Μάικ Πενς, ορκίστηκαν στο αξίωμα του Προέδρου και του Αντιπροέδρου των Ηνωμένων Πολιτειών (αντίστοιχα), την Παρασκευή, 20 Ιανουαρίου 2017, έξω από το Καπιτώλιο των Ηνωμένων Πολιτειών.

 Το Άρθρο 2 του Συντάγματος των Ηνωμένων Πολιτειών προβλέπει ότι, για να μπορέσει κάποιος να εκλεγεί Πρόεδρος των Ηνωμένων Πολιτειών, θα πρέπει να έχει γεννηθεί στις Ηνωμένες Πολιτείες (ή οι γονείς του να είχαν την Αμερικανική ιθαγένεια κατά την γέννησή του), να είναι τουλάχιστον 35 χρονών και να κατοικεί στις Ηνωμένες Πολιτείες για τουλάχιστον 14 χρόνια.Τυπικά, οι υποψήφιοι για την προεδρία, επιδιώκουν την υποψηφιότητα από ένα από τα δύο μεγάλα κόμματα των Ηνωμένων Πολιτειών (Δημοκρατικό ή Ρεπουμπλικανικό) και αναλόγως το κάθε κόμμα επιλέγει τον υποψήφιό του μέσω κάποιας διαδικασίας (τυπικά μέσω προκριματικών εκλογών). Έπειτα, οι αντιπρόσωποι του κάθε κόμματος προτείνουν επισήμως κάποιον προεδρικό υποψήφιο εκ μέρους του κόμματος. Οι προκριματικές συνήθως διεξάγονται με έμμεση εκλογική διαδικασία, στην οποία οι εκλογείς εκλέγουν τους αντιπροσώπους τους (από την λίστα ενός κόμματος), και αυτοί με τη σειρά τους εκλέγουν τον προεδρικό υποψήφιο εκ μέρους του κόμματος, που θα συμμετέχει στις γενικές εκλογές. Ο υποψήφιος για την προεδρία πρέπει να επιλέξει έναν συνυποψήφιο για την αντιπροεδρία, ώστε να καταρτιστεί η λίστα υποψηφίων του κόμματος, η οποία στη συνέχεια πρέπει να επικυρωθεί από τους αντιπροσώπους. Στις γενικές εκλογές του Νοεμβρίου η εκλογική διαδικασία είναι έμμεση, και οι ψηφοφόροι εκλέγουν τα μέλη του Εκλογικού Κολεγίου, τους εκλέκτορες που εκλέγουν τον πρόεδρο και τον αντιπρόεδρο με άμεσες εκλογές. Εάν κανένας υποψήφιος δεν συγκεντρώσει τις απαιτούμενες 270 ψήφους εκλεκτόρων που απαιτούνται για να κερδίσει τις εκλογές, τότε η Βουλή των Αντιπροσώπων των Ηνωμένων Πολιτειών, θα επιλέξει τον πρόεδρο, ύστερα από ψηφοφορία με την απόλυτη πλειοψηφία (26/50) των βουλευτικών αντιπροσωπειών από κάθε πολιτεία (υπάρχουν συνολικά 435 βουλευτές), έναν από τους υποψηφίους που έλαβαν εκλεκτορικές ψήφους. Ομοίως και η Γερουσία των Ηνωμένων Πολιτειών, θα επιλέξει τον αντιπρόεδρο, κατόπιν ψηφοφορίας με την απόλυτη πλειοψηφία του σώματος (51/100). Ο δισεκατομμυριούχος επιχειρηματίας και πρόεδρος και διευθύνων σύμβουλος του The Trump Organization, Ντόναλντ Τραμπ, έλαβε το χρίσμα του Ρεπουμπλικανικού Κόμματος για την προεδρία των ΗΠΑ, στο Εθνικό Συνέδριο των Ρεπουμπλικανών του Ιουλίου του 2016 στο Κλίβελαντ του Οχάιο. Ο Τραμπ, είχε λάβει 14.015.993 ψήφους (44,9%) και 1.441 ψήφους από τα μέλη του Εθνικού Συνεδρίου των Ρεπουμπλικανών. Λίγο αργότερα, ο Τραμπ, επέλεξε ως συνυποψήφιό του και υποψήφιο για την αντιπροεδρία, τον 50ο Κυβερνήτη της Ιντιάνα, Μάικ Πενς. Άλλοι υποψήφιοι Τεντ Κρουζ, Γερουσιαστής των Ηνωμένων Πολιτειών για το Τέξας (2013–εν ενεργεία) — έλαβε 7.822.100 ψήφους. Μάρκο Ρούμπιο, Γερουσιαστής των Ηνωμένων Πολιτειών για την Φλόριντα (2011–εν ενεργεία) — έλαβε 3.515.576 ψήφους. Τζον Κάσιτς, 69ος Κυβερνήτης του Οχάιο (2011–2019) — έλαβε 4.290.448 ψήφους. Μπεν Κάρσον, νευροχειρουργός — έλαβε 857.009 ψήφους. Τζεμπ Μπους, 43ος Κυβερνήτης της Φλόριντα (1999–2007) — έλαβε 286.634 ψήφους. Αποσυρθέντες υποψήφιοι Τζιμ Γκίλμορ, Κυβερνήτης της Βιρτζίνια 1998-2002, πρόεδρος της Ρεπουμπλικανικής Εθνικής Επιτροπής 2001-2002, υποψήφιος πρόεδρος το 2008 (αποσύρθηκε στις 12 Φεβρουαρίου 2016). Λίντσεϊ Γκρέιαμ, Γερουσιαστής των Ηνωμένων Πολιτειών για τη Νότια Καρολίνα από το 2003, μέλος της Βουλής των Αντιπροσώπων για τη Νότια Καρολίνα 1995-2003 (αποσύρθηκε στις 21 Δεκεμβρίου 2015 και στήριξε τον Τζεμπ Μπους). Κρις Κρίστι, Κυβερνήτης του Νιου Τζέρσεϊ από το 2010 (αποσύρθηκε στις 10 Φεβρουαρίου 2016 και στήριξε τον Ντόναλντ Τραμπ). Σκοτ Ουόκερ, Κυβερνήτης του Ουισκόνσιν από το 2011 (αποσύρθηκε στις 21 Σεπτεμβρίου 2015). Τζορτζ Πατάκι, Κυβερνήτης της Νέας Υόρκης 1995-2006 (αποσύρθηκε στις 29 Δεκεμβρίου 2015 και στήριξε τον Μάρκο Ρούμπιο). Ρικ Πέρι, πρώην Κυβερνήτης του Τέξας (αποσύρθηκε στις 11 Σεπτεμβρίου 2015 και στήριξε τον Τεντ Κρουζ). Ραντ Πολ, Γερουσιαστής των Ηνωμένων Πολιτειών για το Κεντάκι από το 2011 (αποσύρθηκε στις 3 Φεβρουαρίου 2016). Ρικ Σαντόρουμ, Γερουσιαστής των Ηνωμένων Πολιτειών για την Πενσυλβάνια 1995-2007, μέλος της Βουλής των Αντιπροσώπων για την Πενσυλβάνια 1991-1995, υποψήφιος πρόεδρος το 2012 (αποσύρθηκε στις 3 Φεβρουαρίου 2016 και στήριξε τον Μάρκο Ρούμπιο). Μπόμπι Τζίνταλ, Κυβερνήτης της Λουιζιάνα από το 2008, μέλος της Βουλής των Αντιπροσώπων για τη Λουιζιάνα 2005-2008 (αποσύρθηκε στις 17 Νοεμβρίου 2015 και στήριξε τον Μάρκο Ρούμπιο). Κάρλι Φιορίνα, πρώην επιχειρηματίας και υποψήφια για τη Γερουσία των Ηνωμένων Πολιτειών για την Καλιφόρνια το 2010 (αποσύρθηκε στις 10 Φεβρουαρίου 2016 και στήριξε τον Τεντ Κρουζ). Μάικ Χάκαμπι, Κυβερνήτης του Αρκάνσας 1996-2007, υποψήφιος πρόεδρος το 2008 (αποσύρθηκε την 1 Φεβρουαρίου 2016). Η πρώην Υπουργός Εξωτερικών, πρώην γερουσιαστής από τη Νέα Υόρκη και πρώην Πρώτη Κυρία των Ηνωμένων Πολιτειών, Χίλαρι Κλίντον, έλαβε το χρίσμα του Δημοκρατικού Κόμματος, ύστερα από μια σχετικά σκληρή εσωκομματική μάχη, με τον γερουσιαστή από το Βερμόντ, Μπέρνι Σάντερς. Η Κλίντον επικράτησε, λαμβάνοντας 16.917.853 ψήφους και 2.842 ψήφους από τα μέλη του Εθνικού Συνεδρίου των Δημοκρατικών του 2016.Η Κλίντον, επέλεξε ως συνυποψήφιό της και υποψήφιο για την αντιπροεδρία, τον γερουσιαστή από τη Βιρτζίνια, Τιμ Κέιν. Άλλοι υποψήφιοι Μπέρνι Σάντερς, Γερουσιαστής των Ηνωμένων Πολιτειών για το Βερμόντ (2007–εν ενεργεία) — έλαβε 13.210.550 ψήφους. Μάρτιν Ο'Μάλεϊ, 61ος Κυβερνήτης του Μέριλαντ (2007–2015) — έλαβε 110.423 ψήφους. Αποσυρθέντες υποψήφιοι Λώρενς Λέσιγκ, καθηγητής της Νομικής Σχολής του Πανεπιστημίου Χάρβαρντ από τη Μασαχουσέτη (αποσύρθηκε στις 2 Νοεμβρίου 2015). Τζιμ Ουέμπ, Γερουσιαστής των Ηνωμένων Πολιτειών για τη Βιρτζίνια 2007-2013, Υπουργός Ναυτικού των Ηνωμένων Πολιτειών 1987-1988 (αποσύρθηκε στις 20 Οκτωβρίου 2015). Λίνκολν Τσέιφι, ανεξάρτητος Κυβερνήτης του Ρόουντ Άιλαντ 2011-2015, Ρεπουμπλικανός Γερουσιαστής των Ηνωμένων Πολιτειών για το Ρόουντ Άιλαντ 1999-2007 (αποσύρθηκε στις 23 Οκτωβρίου 2015). Ντάριλ Τσέρνεϊ, μουσικός και περιβαλλοντικός ακτιβιστής από την Καλιφόρνια. Τζιλ Στάιν, γιατρός και υποψήφια πρόεδρος το 2012 από τη Μασαχουσέτη (Πράσινο Κόμμα). Τζον ΜακΆφι, προγραμματιστής και επιχειρηματίας από την Αλαμπάμα. Όστιν Πίτερσεν, ακτιβιστής από το Μιζούρι. Γκάρι Τζόνσον, Κυβερνήτης του Νέου Μεξικού 1995-2003, υποψήφιος πρόεδρος το 2012. Μαρκ Άλαν Φέλντμαν, γιατρός από το Οχάιο. Σε όλες τις πολιτείες εκτός από το Μέιν και τη Νεμπράσκα, ο νικητής με τις περισσότερες ψήφους σε κάθε μία από αυτές κερδίζει το σύνολο της ψήφου των εκλεκτόρων που αντιστοιχούν σε αυτή (αν και τα πολιτειακά νομοθετικά σώματα μπορούν, σύμφωνα με το νόμο, να αλλάξουν τον τρόπο με τον οποίο κατανέμονται οι ψήφοι των εκλεκτόρων). Οι πρόσφατες προεδρικές εκστρατείες έχουν επικεντρώσει το ενδιαφέρον τους σε ένα μικρό αριθμό πολιτειών οι οποίες θεωρούνται αμφίρροπες. Γενικά, στις αμφίρροπες πολιτείες συμπεριλαμβάνονται οι εξής: Νεβάδα, Κολοράντο, Αϊόβα, Ουισκόνσιν, Μίσιγκαν, Οχάιο, Πενσυλβάνια, Νιου Χάμσαϊρ, Βιρτζίνια, Βόρεια Καρολίνα, Φλόριντα, Τζώρτζια και Αριζόνα. 25 έως 28 Ιουλίου 2016: Το Εθνικό Συνέδριο των Δημοκρατικών, διεξήχθη, στη Φιλαδέλφεια της Πενσυλβάνια. 18 έως 21 Ιουλίου 2016: Το Εθνικό Συνέδριο των Ρεπουμπλικανών, διεξήχθη στο Κλίβελαντ του Οχάιο. 26 έως 30 Μαΐου 2016: Το Εθνικό Συνέδριο των Ελευθεριακών, διεξήχθη στο Ορλάντο της Φλόριντα. 13 έως 16 Απριλίου 2016: Το Εθνικό Συνέδριο του Κόμματος Συντάγματος, διεξήχθη στο Σολτ Λέικ Σίτι της Γιούτα. 4 έως 7 Αυγούστου 2016: Το Εθνικό Συνέδριο του Πράσινου Κόμματος των Ηνωμένων Πολιτειών, διεξήχθη στο Χιούστον του Τέξας. Οριακές νίκες Πολιτείες όπου η διαφορά της νίκης ήταν <1%. Μίσιγκαν (16 ΕΨ), 0,23% – 10.704 ψήφοι (υπέρ του Τραμπ) Νιου Χάμσαϊρ (4 ΕΨ), 0,37% – 2.736 ψήφοι (υπέρ της Κλίντον) Πενσυλβάνια (20 ΕΨ), 0,72% – 44.292 ψήφοι (υπέρ του Τραμπ) Ουισκόνσιν (10 ΕΨ), 0,77% – 22.748 ψήφοι (υπέρ του Τραμπ)Πολιτείες όπου η διαφορά της νίκης ήταν 1% έως 5%. Φλόριντα (29 ΕΨ), 1,20% – 112.911 ψήφοι (υπέρ του Τραμπ) Μινεσότα (10 ΕΨ), 1,52% – 44.765 ψήφοι (υπέρ της Κλίντον) 2η περιφέρεια της Νεμπράσκα (1 ΕΨ), 2,24% – 6.534 ψήφοι (υπέρ του Τραμπ) Νεβάδα (6 ΕΨ), 2,42% – 27.202 ψήφοι (υπέρ της Κλίντον) Μέιν* (2 ΕΨ), 2,96% – 22.142 ψήφοι (υπέρ της Κλίντον) Αριζόνα (11 ΕΨ), 3,50% – 91.234 ψήφοι (υπέρ του Τραμπ) Βόρεια Καρολίνα (15 ΕΨ), 3,66% – 173.315 ψήφοι (υπέρ του Τραμπ) Κολοράντο (9 ΕΨ), 4,91% – 136.386 ψήφοι (υπέρ της Κλίντον)